# Paula Blasi Cairol

Paula Blasi Cairol (19 de febrer de 2003) és una ciclista catalana, que actualment corre per a l'equip UAE Development Team en categoria continental.
Anteriorment Blasi destacà en altres esports com l'atletisme on va ser Campiona de Catalunya absoluta de 800 metres llisos, el duatló i el triatló on també fou campiona de Catalunya en ambdues modalitats.

### 2024: inici prometedor

Després d'una lesió al febrer de 2024 que l'impedeix córrer decideix provar en el ciclisme i en les primeres competicions ja destacà.
Les seves millors victòries són en el campionat nacional de contrarellotge sub23 i un segon lloc en els nacionals de ruta sub-23; a més del campionat de Catalunya en ruta i contrarellotge. En la prova més important sub-23 del calendari, el Tour de l'Avenir aconsegueix la 3a posició a l'etapa reina i la 4a a la classificació final.
Al Giro de Toscana-Memorial Michela Fanini guanya la classificació de les joves, fa 4a a la classificació general, 5a a la classificació dels punts i en 3 etapes fa top-10.
A la recta final de la temporada és seleccionada per participar als Campionats d'Europa de ciclisme en ruta i contrarellotge sub-23 on finalitza en les posicions 41 i 22 respectivament; i als Campionat del Món de ciclisme en ruta femení sub-23, de contrarellotge i en contrarellotge per equips mixtos finalitza en 68a, 41a i 9a posició.

### 2025: el salt a un equip professional

L'octubre de 2024 s'anuncia el fitxtge de Blasi pel UAE Development Team de categoria continental pels propers dos anys.

## Palmarès

* 2024
** Campiona d'Espanya en contrarellotge sub-23
** Campiona de Catalunya en ruta
** Campiona de Catalunya en ruta sub-23
** Campiona de Catalunya en contrarellotge
** Campiona de Catalunya en contrarellotge sub-23
** 1a al Trofeu Speed Republik
** 1a a la Volta a Osona i vencedora d'una etapa

## Referències

* ↑ «DATES i ESCENARIS DELS CAMPIONATS DE CATALUNYA ABSOLUTS». fcatletisme. [Consulta: 24 agost 2024].
* ↑ «ESPORTS (DUATLÓ): Paula Blasi i Marcel Walkington, campions de Catalunya a Viladecans». lapremsadelbaix, 13-02-2023. [Consulta: 24 agost 2024].
* ↑ «Paula Blasi, campiona absoluta de Catalunya de triatló». lapremsadelbaix, 04-09-2023. [Consulta: 24 agost 2024].
* ↑ «Paula Blasi: “Mis dos objetivos de la temporada son la Volta y los Campeonatos de España CRI y de ruta”». sport, 06-06-2024. [Consulta: 24 agost 2024].
* ↑ «David de la Cruz, Mireia Benito i Paula Blasi guanyen l'estatal de contrarellotge». L'Esportiu, 22-06-2024. [Consulta: 24 agost 2024].
* ↑ «Paula Blasi (Massi Baix Ter), plata sub-23 en l'estatal de fons en carretera». L'Esportiu, 21-06-2024. [Consulta: 24 agost 2024].
* ↑ «Paula Blasi irromp amb victòria en el Campionat de Catalunya de Ciclisme a Palafrugell». radiopalafrugell, 08-05-2024. [Consulta: 24 agost 2024].
* ↑ «Paula Blasi, quarta al Tour de l’Avenir». L'Esportiu de Catalunya, 25-08-2024. [Consulta: 29 octubre 2024].
* ↑ «Paula Blasi (Massi Baix Ter) destaca al Giro della Toscana». L'Esportiu de Catalunya, 03-09-2024. [Consulta: 29 octubre 2024].
* ↑ «Mundial de Zúrich: Puck Pieterse, campeona del mundo sub-23» (en castellà), 28-09-2024. [Consulta: 29 octubre 2023].
* ↑ «Febe Jooris kiest voor opleidingsploeg van UAE-vrouwen» (en neerlandès). wielerflits, 30-10-2024. [Consulta: 30 octubre 2024].
* ↑ «Paula Blasi s’imposa en la primera edició de la Volta a Osona». el9nou, 01-07-2024. [Consulta: 24 agost 2024].

## Enllaços externs

* Fitxa a procyclingstats.com
* Fitxa a firstcycling.com
* Fitxa a worldathletics.org